**Lină adiere**

*AlbAtros*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În lină legănare se-nalță-o adiere,

vine peste dealuri,văi,câmpii

și-alunecă spre mine cu alintata-i

miresmă de iarbă,flori și vise...

Îmi flutură prin plete și mă cuprinde

blând,hoțește...și-mi sădește-n suflet

un...nu prea blând fior șoptindu-mi

ștrengărește:

Ah,de aș putea iubito să te cuprind

mai blând,dar doru-mi e așa de aprig,

încât nu pot să jur,că iubirea mea,

nu te-ar putea durea...să zicem.

Adiere dulce și senină

îndulcește-ți răsuflarea spulberată

de valuri,vânturi și-ncearcă,dacă poți,

în amurg de seară,să revii.